Publication: Magyar Közlöny
Issue: MK-2002-2 (Year: 2002, Number: 2)
Era: 1990-2004
Section: 3. számú melléklet az 1/2002. (I. 11.) EüM rendelethez
Paragraph Index: 260

d) A hulladéktároló/szállító eszközök fertõtlenítésére alkalmazható eljárások: — A lemosással történõ fertõtlenítés során erre alkalmas eszközzel (mop, textília stb.) a fertõtlenítõszert a kezelendõ felületre rá kell vinni, majd a felületeket lemosva az oldatokat — a fertõtlenítõszer behatási idejének figyelembevételével — hagyni kell a felületekre száradni. Különösen ügyelni kell arra, hogy a nehezen hozzáférhetõ helyekre (rések, szögletek, stb.) is eljusson a fertõtlenítõ oldat. — Permetezéssel történõ fertõtlenítés során a fertõtlenítõ oldatot nagy nyomású, mechanikus porlasztóval (pl. permetezõgép) juttatjuk a fertõtlenítendõ felületre, majd hagyjuk a felületre száradni a fertõtlenítõszer elõírt behatási idejének figyelembevételével. A szállítóeszközök fertõtlenítésére megfelelõ személyzetet és hideg-meleg folyóvízzel ellátott helyet kell biztosítani. — Gõzzel történõ fertõtlenítés esetén — a hulladék eltávolítása után — a hulladéktároló edényzetet túlnyomásos, magas hõmérsékletû vízgõz (ún. gõzborotva) fertõtleníti.

Source: https://magyarkozlony.hu/hivatalos-lapok/abc728757ffdbde288c638577cc05af02b933c23/dokumentumok/611c9a3bf16d2d0e492c1f1a44235b04174e190c/letoltes